'n Mens behoort nie verbaas te wees oor die prof se standpunte nie, gesien in die lig van hoe ver die proses gevorder het van eenwording met die VGKSA ( wat Belhar alreeds as 4de belydenisskrif aanvaar het).
Johannes. Hierdie radikale uitgangspunt van 'n kerkleier is maar tipies hoe die kerkleiding werk. Die suggestie om Gay Huwelike binne die NG Kerk te regverdig is nou gelê in die gedagtes van lidmate. 'n Mens was eintlik so iets te wagte. Dis maar deel van 'n sagmaakproses. Die proses het alreeds begin toe die kerk sy Bybelse standpunt van 1986 hersien het. Dis net 'n kwessie van tyd dan sal die gedagte minder skokkend en selfs aanvaarbaar vir talle lidmate begin klink. Dis hartseer maar waar. Die verstrooiing en verwarring onder lidmate duur eenvoudig voort.
Die dilemma waarin ons kerk hom die afgelope paar dekades in bevind hou ten diepste verband met wyd uiteenlopede standpunte oor die Skrif. Dit is nie net die Bybel wat in gedrang kom nie, maar ook die Here van die Bybel. Ons kerk is verdeeld oor 'n saak wat aan die kern van sy bestaan lê. En dit het direkte implikasies vir die inhoud van die geloof wat ons bely en vir die praktyk van die geloofslewe.
Sonder om na kitsoplossings te soek vir die delimma. As kerk het ons behoefte aan ware herlewing, wat 'n soewereine, genadige werk van God is. En een van die kenmerkende vrugte van alle herlewings is dat daar weer 'n ontsag vir God en sy Woord kom. Iets wat so noodsaaklik in ons tyd geword het (Jes 63:7-19; 64:1-12)
Dankie Coen. Ek stem met jou saam, slegs ware herlwing kan nog die agteruitgag in ons kerk keer... Mag die Here ons genadig wees!